চার্লস রাইট
চার্লস উইলিয়াম রাইট (ইংরেজি: Charles Wright; জন্ম: ২৭ মে, ১৮৬৩ - মৃত্যু: ১০ জানুয়ারি, ১৯৩৬) ইয়র্কশায়ারের হেয়ারউড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। পাশাপাশি কেমব্রিজ বিশ্ববিদ্যালয়ের পক্ষেও খেলেছেন তিনি। দলে মূলতঃ উইকেট-রক্ষকের ভূমিকায় অবতীর্ণ হতেন তিনি। এছাড়াও, ডানহাতি উদ্বোধনী ব্যাটসম্যান হিসেবে খেলতেন চার্লস রাইট।